আগের দিনের ন্যায় বৈকালে ঘুড়তে বাহির হইয়া রায়দের বাটির দিকে তাকাইতেই একজন ভারি দেহের নারীকে দেখিয়া অনুপ যেন চমকাইয়া উঠিল। একযুগ আগে মনের গভীরে দাগ কাটিয়া গিয়াছিল যে টানাটানা চোখের চেহারা তাহা যেন আবার নতুন করিয়া জাগিয়া উঠিলো। সে যে আগের মতই অপরূপ রহিয়া গিয়াছে, শরীরে ক্ষানিক বয়সের ছাপ পরিয়াছে এই যা। একবার কথা বলিবে ভাবিয়া অনুপ আবার হাটা শুরু করিলো। কি লাভ সেই মুছিয়া যাওয়া স্মৃতি টানিয়া আনিয়া। তিনু হয়তো তাহাকে ভুলিয়াই গিয়াছে, এত সামনে হইতে দেখিয়াও যে চিনিতে পারিলো না। চিনিবেই বা কি করিয়া?  এই চশমা, গোফ ওয়ালা অনুপের সাথে যে তাহার পরিচয় নাই। টানা চোখের তিনুর সাথে পরিচয় ছিল যে সদ্য ডাক্তার হওয়া যুবক অনুপের সাথে।